Kære forældre i Børnehaven Landsbyhaven

Hermed et lille sommerbrev

**Generalforsamling:**

Vi har holdt det første bestyrelsesmøde i den nye bestyrelse. Det var en aften med mange informationer, gode snakke, og valg af Formand.

Bestyrelses består af: Kristine Ottesen (Formand) mor til Ludvig
Bestyrelsesmedlemmer: Xenia Capton, mor til Emil
 Sanne Bang Høring, mor til Kalle
 Lerke Søndergaard Guldstad, mor til Freja
 AnneMarie Larsen, pædagogisk leder

Suppleanter: Tine Poulsen, mor til Marvin
 Sofie Juul Hjardemaal, mor til Hjalte
Sekretær: Berit Lindrup
Jeg glæder mig til vores samarbejde, de gode snakke og beslutninger for vores fælles mål, Børnehaven Landsbyhaven.

**Rotationsmedarbejder:**

Når vi kommer til 1. august, mangler Mette 1 år i sin uddannelse, før hun kan kalde sig pædagog. Jeg er sikker på, at Mette glæder sig, det gør alle vi andre bestemt også.
Så længe Mette læser kan vi få en Rotationsmedarbejder i de timer som Mette ikke arbejder. Det er en stor udfordring at finde den rigtige, da der ikke er mange at vælge imellem. Derfor føler vi os meget heldige, at Katarina var blandt de ansøgere vi fik- hun er lige den brik vi manglede. Velkommen til dig Katrina, vi vil glæde os til at arbejde sammen med dig det næste ½ år.

**Køb af jord:**

I bestyrelsen arbejder vi b.la. med køb af vores egen jord.
Landsbyhaven og Vedsted Friskole bor dør om dør og vi har et godt samarbejde. Men nye regler gør, at skolen ikke må leje jord ud til børnehaven mere. Derfor skal vi finde en model, så vi kan købe vores egen jord- bygningerne, er børnehavens egne.

Udefra kommende regler og retningslinjer har ændret børnehavens struktur. Gennem tiderne har der siddet modige bestyrelser som har formet Landsbyhaven til det den er i dag – en selvejende børnehave med egen bestyrelse og ansatte.
Når jeg kigger tilbage sammen med mine kollegaer, er vi stolte af det vi sammen har nået.
 I dag er vi en velfungerende selvejende børnehave med 40 dejlige børn.

Lige netop i år 2024 har vi 25-års jubilæum som selvejende børnehave. Faktisk har vores nabo Musvitten 10-års jubilæum som Privat Pasningsordning. Vi vil sammen finde en dag i sensommeren, hvor vi vil fejre det.

Jeg er sikker på, at den bestyrelse som nu har ansvaret, sammen med personalet får løst problematikken omkring køb af jord.

**Arbejdslørdag/grilleftermiddag:**

I bestyrelsen havde vi planlagt en arbejdslørdag, hvor vi sammen kunne lave små reparationer og male legepladsen – samt mødes til hygge og en grill pølse. Det viser sig nu, at det er samme dag som Byfesten, derfor udsætter vi arbejdet til sensommeren. DET forhindrer os ikke i at lave en grilleftermiddag på legepladsen, I får snart en dato.

**Byfesten:**

Byfesten i Birkelse er den 15. juni.
 Vi laver som altid en lille stand med informationer omkring Landsbyhaven. Klokken 14.00 skal børnene fra Landsbyhaven synge. Vi håber meget, at I har mulighed for at komme med jeres børn og deltage. Der er aktiviteter på pladsen hele dagen og masser af mulighed for mad og hygge.

**Stor tilgang af børn:**

Vi oplever en ualmindelig stor tilgang af nye børn til år 2024, 2025 og år 2026. Derfor vil jeg opfordre jer til at indmelde evt. mindre søskende, så I er sikker på at få en plads.
Kender I forældre som tænker på at melde børn ind i Landsbyhaven, skal de ringe og får en aftale med mig, så vil jeg byde på en kop kaffe og rundvisning**. Jeg kan også træffes til byfesten den 15. juni, hvor jeg vil medbringe en stak indmeldelser.**

**Feriekuffert i sommerferien:**

Vi er næsten færdige med arbejdsplanen for uge 27, 31 og 32. Hvis I har ændret planerne og jeres børn alligevel holder fri -giv mig da besked, jeg kan stadig nå at rette mødeplanen til. I år er der ingen børn tilmeldt i uge 28, 29 og 30. Derfor kan personalet holde en samlet ferie – TAK

Mange sommerhilsner fra AnneMarie

KLIP---------------------------------------------------------------------------------------------------------------------------

Tilmelding til byfesten:

Barnets navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Jeg kommer og synger med klokken 13.45\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Afleveres i børnehaven, senest den 10. juni - TAK